י"ט באדר התשס"ט
	15 במרץ 2009
	תק. 5938-2009
חינוך השכלה גבוהה ושירותי דת

הרחבת אפשרויות הבחירה

מחליטים

לפעול להגברת התחרות בין בתי-הספר במערכת החינוך היסודי, כמטרה להוביל להעלאת רמת הלימודים בבתי הספר היסודיים, באמצעות הרחבת אפשרות ההורים לבחירת בית הספר בו ילמדו ילדיהם, והכול תוך חתירה לשוויון הזדמנויות לכלל התלמידים בבחירת בית הספר, ולצורך כך:
1. 	הרחבת אפשרויות הבחירה
א.	להטיל על שר החינוך להפעיל את סמכותו לפי סעיף 15 לחוק לימוד חובה, תש"ט-1949 ולפי סעיף 34 לחוק חינוך ממלכתי, התשי"ג-1953 ולתקן את תקנות לימוד חובה וחינוך ממלכתי (רישום), התשי"ט-1959 (להלן – תקנות הרישום) כך ש –
1)	החל מראשית שנת הלימודים התשע"א, ייפתחו, באופן מבוקר, אתרי הרישום שנקבעו לפי סעיפים 7 ו-7א לתקנות הרישום באופן שלכל תלמיד בישוב בו יש יותר מבית ספר אחד, תתאפשר בחירה בין שני בתי ספר לפחות.
2)	לקבוע בתקנות הרישום כי במידה ויהיה עודף נרשמים ביחס ליכולת הקליטה של בית הספר:
א)	לכל תלמיד יובטח מקום לימודים באחד מבתי הספר הסמוכים למקום מגוריו.
ב)	לגבי יתר המקומות בבית הספר, יתקבלו התלמידים על פי הגרלה משוקללת. משרד החינוך יקבע עד ליום 1 בינואר 2010 כללים להגרלה כאמור שיאפשרו מתן משקל גבוה יותר לתלמידים בעלי רקע סוציו-אקונומי נמוך, וזאת בתיאום עם אגף התקציבים במשרד האוצר.
ג)	בכל אופן, תיקבע בכל בית ספר מכסה לתלמידים שיתקבלו שלא על פי קריטריון סמיכות למקום מגורים.
ב.	להטיל על שר החינוך להפעיל את סמכותו לפי תקנות חינוך ממלכתי (מוסדות מוכרים), התשי"ג-1953 (להלן – תקנות ההכרה) ולקבוע כדלקמן:
1)	הגדלת אפשרויות הבחירה – על מנת להגדיל את אפשרויות הבחירה לקבוע כי מוסד חינוך יוכרז כמוסד מוכר גם אם קיימים מוסדות חינוך נוספים באזור היכולים לקלוט ולתת מענה לתלמידים המבקשים ללמוד בו, ולהטיל על שר החינוך לתקן את תקנות ההכרה בהתאם.
2)	התאמת תקצובם של בתי ספר מוכרים – לקבוע שמוסדות מוכרים יקבלו מימון השווה למימון מוסרות רשמיים באם יעמדו בכל התנאים המפורטים להלן:
א)	קיום מלא של תכנית הלימודים המומלצת כפי שיקבע שר החינוך;
ב)	קיום מדיניות משרד החינוך והרשויות המקומיות, כפי שהיא באה לידי ביטוי בהוראות וההנחיות השונות, בין היתר בנושא מדיניות רישום וקבלת תלמידים;
ג)	עמידה בסטנדרטים שיקבעו על ידי משרד החינוך והשתתפות במבחני מדידה והערכה כגון המיצ"ב;
ד)	מוסד מוכר שעומר בכל התנאים הנ"ל, אך אינו מקיים מדיניות רישום אינטגרטיבית, תקציבו יפחת ב-30% מהתקציב לו היה זכאי לו היה מקיים מדיניות כאמור.

2.	כלים להבטחת שוויון הזדמנויות בבחירת בית הספר ולהעדפת התלמידים החלשים
א.	להטיל על מנכ"ל משרד דחינוך בתיאום עם הממונה על התקציבים והחשב הכללי באוצר 	לבצע את כל הפעולות הנדרשות לצורך הקמת קרן למימון הנחות כתשלומי הורים לתלמידים מרקע סוציו-אקונומי חלש, בין היתר, על פי העקרונות הבאים:
1)	ייקבעו קריטריונים על פי מבחן הכנסה לגובה ההנחה לה זכאי התלמיד.
2)	הורי התלמיד יידרשו לעמוד כתשלום כסכום מינימאלי, והשלמת תשלומי ההורים על ידי הקרן תהיה עד לתקרה שתיקבע על ידי מנכ"ל משרד החינוך בתיאום עם הממונה על התקציבים באוצר, ולא יותר מהתשלום שייקבע בהתאם לחוק בכל שנה לתשלומי ההורים.
3)	ייקבעו הסדרים אשר ימנעו הבחנה בין תלמידים הזכאים לסבסוד וכאלו שלא, מבחינת פעילות בית הספר.
ב.	להקים צוות שחבריו יהיו מנכ"ל משרד החינוך והממונה על התקציבים, או נציגיהם,  שיוטל עליו לקיים דין ודברים לגבי השלכות המהלך האמור ולגבש פתרונות אפשריים להבטחת שוויון ההזדמנויות לכלל התלמידים.

דברי הסבר
רקע כללי נתונים כלכליים ותקציב
היעדר שקיפות אודות הישגי בתי הספר יחד עם קיומם של אזורי רישום המכתיבים להורים באיזה מוסד חינוכי ילמד ילדם גורמים לכך שבמערכת החינוך הקיימת כיום אין תחרות בין בתי הספר השונים. פתיחת אזורי הרישום ושקיפות אודות הישגי בתי הספר תאפשר להורים לבצע השוואה בין בתי הספר השונים ולשלוח את ילדם למוסד המצליח ביותר. הענקת אפשרויות לבחירת מוסד הלימודים על ידי ההורים תגביר את מעורבותם מחד, ותחזק את מחויבות בית הספר כלפיהם מאידך. התיקון המוצע יביא לשיפור הישגי התלמידים ויתמרץ את בתי הספד לשפר את איכות ההוראה במטרה למשוך אליו מספר תלמידים גדול יותר. בנוסף, יביא להגברת התחרות בין בתי הספר. התחרות תקדם את היעילות, תשפר את איכות מוסדות החינוך, המורים והמערכת כולה, ותגביר את מגוון השירותים הניתנים.
לפיכך, מוצע כי החל מראשית שנת הלימודים התשע"א, ייפתחו, באופן מבוקר, אזורי הרישום שנקבעו לפי סעיפים 7 ו-7א לתקנות הרישום באופן שלכל תלמיד בישוב בו יש למעלה מבית ספר אחד, תתאפשר בחירה בין שני בתי ספר לפחות.
בכדי להגדיל את אפשרויות הבחירה, מוצע להשוות את מימון המוסדות מוכרים למוסדות הרשמיים באם יעמדו בכל התנאים המפורטים בגוף הצעת ההחלטה. השוואת המימון כאמור צפויה להוביל לגידול במספר בעלויות החינוך הפרטיות בחינוך היסודי, שמתוקצבות כיום בשיעור נמוך מהחינוך הרשמי , ובכך תבוזר למעשה הפעלת מערכת החינוך.
על מנת להבטיח שוויון הזדמנויות לכל התלמידים ביישום השינוי והעדפת התלמידים החלשים מוצע להפעיל מספר כלים: לכל תלמיד יובטח מקום לימודים באחד מבתי הספר הסמוכים למקום מגוריו; במקרה של עודף ביקוש לבית הספר, התלמידים יתקבלו לבית הספר על פי הגרלה משוקללת, כאשר יקבעו להגרלה כללים שיאפשרו מתן משקל גבוה יותר לתלמידים בעלי רקע סוציו-אקונומי נמוך; בכל אופן, תיקבע בכל בית ספר מכסה לתלמידים שיתקבלו שלא על פי קריטריון סמיכות למקום מגורים; תוקם קרן למימון הנחות כתשלומי הורים לתלמידים מרקע סוציו-אקונומי חלש, ויוקם צוות משותף של משרד החינוך ואגף תקציבים באוצר שיקיים דין ודברים לגבי השלכות פתיחת אזורי הרישום ויגבש פתרונות אפשריים להבטחת שוויון ההזדמנויות לכלל התלמידים.

הערכת עלות תקציבית: סה"כ כ-200 מיליון ש"ח על פי הפירוט הבא:
תקצוב מוסד מוכר שאינו רשמי כפי שמתוקצב הרשמי – 102 מיליון ש"ח
קרן למימון הנחות בתשלומי הורים – 40 מיליון ש"ח
ההלטות נוספות של הצוות שיוקם להבטחת שוויון הזדמנויות – 55 מיליון ש"ח

משפעת ההצצה על מצבת כוח האדם
ההיבט המשפטי

לא רלוונטי

הרחבת סמכויות המנהל בבתי הספר

מחליטים

1.	הדרכת מנהלים
א.	להטיל על שר החינוך להרחיב את תוכנית הדרכה אישית למנהלים חדשים בבתי הספר בכל שלבי החינוך, שניתנת מטעם משרד החינוך (להלן – תוכנית למנהלים חדשים), כך ש-
1)	מנהלים, ששנת הלימודים הראשונה שבה ישמשו בתפקיד זה תהיה שנת הלימודים תש"ע, יחויבו להשתתף כתוכנית שתימשך שלוש שנים.
2) 	תוכנית למנהלים חדשים תכלול, בין היתר:
א)	הגדרה והצבה של יעדים לבית הספר;
ב)	פיתוח תוכנית עבודה להשגת היעדים ובקרה על כיצוע תוכנית העבודה;
ג)	ליווי והדרכה בניהול המשאבים של בית הספר.
ב.	להטיל על שר החינוך לגבש ולהפעיל תוכנית להדרכה ולליווי מנהלים של בתי-ספר הפועלים בשיטת הניהול העצמי (להלן – התוכנית), ושאינם מחויבים להשתתף כתוכנית לפי סעיף א', כך ש-
1)	התוכנית תינתן במשך שנת הלימודים הראשונה שבה פועל בית-הספר בשיטת הניהול העצמי.
2)	התוכנית תכלול, בין היתר, ליווי והדרכה בניהול המשאבים של בית הספר.
ג.	סעיפים א' ו-ב' יגובשו בהתאם לתקציב שיוקצה לנושא.

2.	אוטונומיה בניהול התקציבי של בית הספר
	לפעול לצורך הפעלת אוטונומיה בניהול התקציבי של בתי-הספר בכל שלבי החינוך, באופן הבא:
א.	להטיל על שר החינוך לפעול להגיע לסיכום עם הרשויות המקומיות בדבר איגום כלל המשאבים המוקצים לבית-ספר ממשרד החינוך ומהרשות המקומית, ולהקצותם ישירות לבית-הספר.
ב.	משרד החינוך יקבע תכנית לימודים מחייבת (להלן – תכנית לימודים מחייבת), ואת היקף השעות המינימאלי לצורך ישומה. בית הספד יחוייב ביישום התכנית הלימודים המחייבת ובהקצאת המשאבים הדרושים לכך.
ג.	משרד החינוך יקבע תכניות לימודים נוספות (להלן – תכניות לימודים נוספות), בתחומי  תכנית הלימודים המחייבת או בתחומים אחרים. מנהל בית הספר יוסיף על תכנית הלימודים המחייבת מתוך תכניות הלימודים הנוספות, לפי בחירתו ובהתאם למשאבים שייוותרו לאחר ישום תכנית הלימודים המחייבת.
ד.	לצורך סיוע כמתן גמישות תקציבית ופדגוגית למנהל, יוקצה לכל בית ספר שתופעל בו אוטונומיה בניהול התקציבי תקציב נוסף, שייועד לצורך ישום תכניות לימודים נוספות. הקריטריונים לקביעת היקף התקציב שיוקצה לכל בית ספר יקבעו על ידי משרד החינוך, בתיאום עם משרד האוצר. התקציב הנוסף כאמור ינתן במסגרת הפיילוט כמפורט להלן, והיקפו יקבע על ידי הממונה על התקציבים באוצר.
ה.	משרד החינוך יבחן את שיטת הניהול העצמי בבתי הספר שבהם הופעל הניהול העצמי בשנת הלימודים תשס"ט. עד ליום 1 באפריל 2010, משרד החינוך יפרסם את ממצאיו והמלצותיו, בהתייחס להיבטים של יישום, פיקוח והטמעה, וזאת לאחר תיאום עם משרד האוצר, תוך שימת דגש על הגברת מערך הבקרה על הניהול העצמי.
ו.	יישום השינויים בסעיפים א'-ד' ייערך ראשית כפיילוט כך ש-
1)	הפיילוט יפעל החל משנת הלימודים התשע"א לתקופה של שנתיים או תקופה אחרת שתסוכם בין משרדי האוצר והחינוך.
2)	הפיילוט ייערך במספר ישובים או אזורים מצומצם, בכל בתי הספר ביישוב או בחלקם, שייבחרו בהתאם לקריטריונים שייקבעו על ידי משרד החינוך בתיאום עם משרד האוצר.
3)	משרד החינוך ילווה את הפיילוט, ימדוד את תפוקותיו יאמוד את הצלחותיו בהתחשב בתקציב שהוקצה לצורך הפיילוט, וכן יציג את מסקנותיו למשרד האוצר בתום הפיילוט.

3.	עידוד מורים מצטיינים –
א.	מענק הצטיינות יינתן למורים מצטיינים שייבחרו על ידי מנהל בית הספר תוך התחשבות בקריטריונים, שייקבעו על ידי צוות שיוקם עד ליום 1 בדצמבר 2099 בראשות המנהל הכללי של משרד החינוך ובשיתוף נציגי הממונה על השכר והממונה על התקציבים. מענק  ההצטיינות ינתן למספר מצומצם של מורים בכל בית ספר, והיקף המענק ייקבע, מדי שנה מחדש, בהתאם לתקציב שיוקצה לנושא.
ב.	להטיל על הממונה על השכר ועל נציגי משרד החינוך לקיים דין ודברים עם מרכז השלטון המקומי, 3 הערים הגדולות ויתר הבעלויות על בתי הספר, וכן עם ארגוני המורים, לגבי אופן ישום המהלך והשלכותיו על העובדים.

דברי הסבר
רקע כללי נתונים כלכליים ותקציב
החוק לא מגדיר את אחריותו של בית הספר בארגון או את מעמד המנהל וסמכויותיו. בעיקר בחינוך רשמי, בית הספר פועל מתוקף החלטות חיצוניות של מטה משרד החינוך והוא כמעט חסר מעמד פורמאלי בכל הקשור בתכנון פעולותיו. אחריות מנהל בית הספר וסמכויותיו מצומצמות ביותר, בעיקר נושאי ניהול כ"א בבית הספר וניהול המשאבים. תפיסה שהוכחה במחקרים היא כי מתן סמכויות רחבות לבתי הספר וקבלה החלטות קרובה יותר לתלמיד ולצרכיו מביאים להעלאת ההישגים החינוכיים. כמו כן, ועדות שונות, וביניהן וועדת דברת, קבעו במסקנותיהן כי יש צורך מהותי בחיזוק מעמד המנהל ואחריותו.
החלטה זו מטרתה לחזק את מעמד המנהל ואחריותו באמצעות מנופי השינוי הבאים: הרחבה של התוכנית הדרכה אישית למנהלים חדשים בבתי הספר בכל שלבי החינוך, מתן אוטונומיה בניהול תקציבי של בית הספר (בין היתר, על ידי העברת תקציב שקלי ישירות לבית הספר) ועידוד מורים מצטיינים. שימוש במנופי שינוי אלו, משמעו העברת בתי ספר לניהול עצמי ונתינת כלים למנהלים כדי להתמודד עם המעבר.
הרחבת תוכנית הכשרת המנהלים – לנוכח העובדה שמנהל בית הספר הינו דמות מפתח במערכת החינוך, יש לספק למנהלים את הבסים הראוי לצורך ביצוע תפקידם בצורה הטובה והמקצועית ביותר. לפיכך, מוצע להאריך את תוכנית ההדרכה האישית בשנה נוספת. בנוסף, עם הרחבת סמכויות המנהלים בניהול העצמי, יש לספק הדרכה למנהלי בתי הספר עם כניסתם לניהול העצמי ככדי לעזור להם להתמודד עם הרחבת סמכויותיהם הפדגוגיות והכספיות.
מתן אוטונומיה כניהול התקציבי של בית הספר – מחקרים הראו, כי החלטות שמתקבלות על ידי סמכות הפועלת קרוב יותר לתלמיד תורמות יותר להעלאת הישגי התלמידים. לפיכך, מוצע להגדיל את סמכויות מנהל בית הספר באמצעות איגום כלל המשאבים המוקצים לבתי הספר ממשרד החינוך ומהרשויות המקומיות והקצאתם ישירות לבית הספר; הקצאת תקציב נוסף לצורך מתן גמישות ביישום תכניות לימודים נוספות על תכנית הלימודים המחייבת.
מוצע לבצע את השינויים כפיילוט במספר ישובים או אזורים מצומצם. לצורך הפיילוט יבחרו מגוון בתי ספר, בעלי אוכלוסיות מחתכים סוציו-אקונומיים שונים, שייבחרו בהתאם לקריטריונים שיקבעו על ידי משרד החינוך בשיתוף משרד האוצר.
בדוח מבקר המדינה בנושא דוחות על הביקורת בשלטון המקומי לשנת 2008, הוצגו ממצאים המצביעים על כישלון ההטמעה של מדיניות הניהול העצמי בבתי הספר בהם יושם הניהול העצמי בשנת הלימודים התשנ"ו ובשנת הלימודים התשס"א. על כן, מוצע להטיל על משוד החינוך לבחון את שיטת הניהול העצמי בבתי הספר שפעלו בשיטת הניהול העצמי בשנת הלימודים תשס"ט, ולפרסם את ממצאיו והמלצותיו, עד ליום 1 באפריל 2010, בהתייחס להיבטים של יישום, פיקוח והטמעה של שיטת ניהול העצמי, לאחר תיאום עם משרד האוצר.
עידוד מורים מצטיינים – על מנת לעודד הצטיינות בקרב מורים מוצע לאפשר למנהל בית הספר לחלק מענק למורים מצטיינים, וזאת תוך התחשבות בקריטריונים שייקבעו בצוות בראשות המנהל הכללי של משרך החינוך ובשיתוף נציגי הממונה על השכר והממונה על התקציבים. היקף התקציב לצורך מתן מענקים כאמור יקבע כל שנה מחדש.
 כמו כן, מוצע להטיל על הממונה על השכר ועל נציגי משרד החינוך לקיים דין ודברים עם מרכז השלטון המקומי, 3 הערים הגדולות ויתר הבעלויות על בתי הספר, וכן עם ארגוני המורים, לגבי אופן יישום המהלך והשלכותיו על העובדים.

הערכת עלות תקציבית: סה"כ כ-100 מיליון ש"ח על פי הפירוט הבא:
הארכת תוכנית הדרכה אישית למנהלים בשנה נוספת – 1.8 מיליון ש"ח
תוספת תקציב לגמישות פדגוגית של המנהל – 1000 מיליון ש"ח עבור 500 שתי ספר.

השפעת ההצעה על מצבת כוח האדם
ההיבט המשפטי
[פירוט רק במקרים בהם קיים צורך בתיקון/ייזום חקיקה חדשה. במידה ואין נתונים יש למחוק את הכותרת]

שקיפות תקציב משרד החינוך ומאפיינים בית ספריים

מחליטים

1.	משרד החינוך יפרסם מדי שנה באתר האינטרנט שלו, עד שבוע לפני תחילת שנת הלימודים את תקציב משרד החינוך לכל בית ספר. בעבור כל בית ספר יפורטו:
א.	התקציב השקלי השנתי;
ב.	סך השעות המגיעות לו מכלל השעות המחולקות על-ידי משרד החינוך, לרבות שעות ההקצאה הבסיסית ושעות המחולקות בגין פרויקטים;
ג.	מספר התלמידים בבית הספר;
ד.	ציון הטיפוח המשוקלל של בית הספר;
ה.	התקציב הסופי שקיבל בית המסר בשנת הלימודים שקדמה ופירוטו.
2.	משדד החינוך יפרסם מדי שנה באתר האינטרנט שלו, עד חודש לפני סיום מועד ההרשמה לבתי הספר בעבור כל בית ספר, את הפרטים הבאים:
א.	פרטי סגל הוראה (תפקידים, הכשרה וכיו"ב);
ב.	ממוצע ציוני המיצ"ב של בית הספר וציוני מבחנים השוואתיים אחרים שנעשו בבית הספר;
ג.	נתונים ומאפייני בית ספר נוספים עליהם יחליט מנכ"ל משרד החינוך.
3.	כמו כן, משרד החינוך יפרסם כאתר האינטרנט שלו, החל ביום 2 באוגוסט 2009, את המפתחות ואת אמות-המידה להקצאת המשאבים המחולקים על-ידו.

דברי הסבר
רקע כללי נתונים כלכליים ותקציב
כיום, אין שקיפות נתונים אודות מאפייני בית הספר. הורים לא יודעים מהי רמת ההישגים בבית הספר בו לומד ילדם, מה התקציב המוקצה לבית הספר, מה מספר שעות הלימוד הניחנות לבית הספר ובגין איזה תוכניות לימוד, פרטי סגל ההוראה בבית הספר, כגון הכשרתם, השכלתם וכדומה. כמו כן, הורה לא מסוגל היום לבצע השוואה של נתונים אלו בין בתי הספר השונים.

בנוסף, תקציב משרד החינוך מוקצה מתוך כ-1,000 תקנות שונות. כאשר מעבר להקצאת השעות הבסיסית מועברים לבתי ספר תקציבים מתוך סלים או בגין פרויקטים שונים, כגון: פרויקטים בפריפריה, זהירות בדרכים, פעילות בנושא שוויון בין המינים וכדומה.

בכדי ליצור שקיפות במערכת החינוך, אשר תוביל לצמצום פערים והגברת היעילות בחלוקת המשאבים, מוצע כדלקמן: לפרסם את הנתונים המפורטים בסעיף 1 ו-2 להחלטה אודות כל בית הספר כך  שיהיו נגישים וזמינים לכל, וכן להורות למשרד החינוך לפרסם באתר האינטרנט שלו את המפתחות ואת אמות-המידה להקצאת המשאבים המחולקים על-ידו.

השפעת ההצעה על מצבת כוח האדם
אין השפעה על כוח אדם.
ההיבט המשפטי

עיצוב מדיניות להעלאת איכות כוח ההוראה ומעמד המורה

מחליטים

בהמשך להקמתו במשרד החינוך של צוות ניהוג לקביעת מדיניות המורים בישראל (teachers policy) בראשות המנהל הכללי של משרד החינוך והמנהל הכללי של משרד האוצר (להלן – הצוות), להטיל על הצוות להציג לשרי החינוך והאוצר עד ליום 1 כדצמבר 2009 את המלצות הצוות, וזאת תוך שימת דגש על הנושאים הבאים:
1.	יצירת מדרג בין מסלולי ההכשרה למורים, לפי מקצועות ההוראה השונים להם מוכשרים הסטודנטים להוראה בכל אחד מהמסלולים, בהתאם לצורך של מערכת החינוך במורים במקצועות ההוראה השונים, וזאת לצורך קביעת מסלולי ההכשרה למורים הנדרשים למערכת החינוך, מספר הסטודנטים הנדרש בכל אחד ממסלולי ההכשרה, וחלוקה בהתאם של התקציבים המוקצים בכל שנה להכשרת מורים;
2.	חיזוק ההתמחות של המכללות להכשרת מורים במסלולי ההוראה השונים הנדרשים למערכת החינוך, ובהתאם בחינת הדרך לאיחודן ולצמצומן של המכללות להכשרת עובדי הוראה;
3.	עיצוב תהליך המיון של המבקשים להשתלב במסלולי ההכשרה למורים, והעלאת רף הקבלה למסלולים כאמור;
4.	יצירת מודל להגדלת היקף הלומדים לתעודת הוראה באוניברסיטאות, בעיקר מקרב הסטודנטים למקצועות הנדרשים במערכת החינוך ושילובם כעובדי הוראה.
5.	הבטחת שילובם של סטודנטים מצטיינים להוראה במערכת החינוך הפורמאלי.
6.	עיצוב תהליכים לגיוס וקליטה של מורים חדשים למערכת החינוך, במקביל לפיתוח מסלולי קידום למורים בתוך מערכת החינוך;
7.	עיצוב מסלולי הכשרה ופיתוח מקצועי למורים העובדים במערכת החינוך.

דברי הסבר
רקע כללי נתונים כלכליים ותקציב
קיימת הבנה רחבה לגבי ההשפעה הדומיננטית של איכות כוח ההוראה על ביצועי והישגי מערכת החינוך, וזאת במקביל להשפעתו על העלאת מעמדו החברתי של המורה.
נתוני הלשכה המרכזית לסטטיסטיקה ומשרד החינוך מצביעים על העמקת המשבר בביקוש למקצוע ההוראה. המשבר האמור משתקף כפרמטרים שונים, כגון מחסור במורים במקצועות האנגלית, מתמטיקה והמדעים; ירידה משמעותית במספר הלומדים לתעודת הוראה מקרב בוגרי אוניברסיטאות ורף הקבלה ללימודי הוראה נמוך ביחס למקצועות לימוד אחרים. לפי נתוני הלשכה המרכזית לסטטיסטיקה ומשרד החינוך המשך המגמות האלו יוביל למחסור גדול במורים בשנים הבאות.
מתוך הבנת חשיבות שינוי המגמות האמורות, החל משרד החינוך כתהליך אסטרטגי לגיבוש מדיניות להכשרה, לליווי, להתפתחות מקצועית ולקידום מורים במערכת החינוך – מדיניות מורים (teachers policy). את התהליך מוביל צוות ניהוג לקביעת מדיניות המורים בישראל בראשות המנהל הכללי משרד החינוך והמנהל הכללי משרד האוצר.
לפיכך מוצע לקבוע לוחות זמנים ולמקד את הנושאים להמלצות צוות הניהוג, כך שהמלצות הוועדה יוצגו לשרי החינוך והאוצר ער ליום 1 בדצמבר 2009.

השפעת ההצעה על מצבת כוח האדם
אין השפעה על כוח אדם.

ההיבט המשפטי
לא רלוונטי

החלטות קודמות של הממשלה בנושא
אין

שילוב הטלוויזיה הלימודית ברשות השידור

מחליטים

1.	להפסיק ביום 1 באוגוסט 2009 את שידורי הטלוויזיה הלימודית באפיקים שהקצו בעלי רישיון לשידורי ככלים ולשידורי לווין (ערוץ 23) ובערוץ 2 (להלן – מועד הפסקת השידורים).
2 . לתקן את חוק הרשות השניה לטלוויזיה ורדיו, התש"ן-1990, באופן הבא:
א.	זיכיון לשידורי טלוויזיה בערוץ 2 שהוענק לטלוויזיה הלימודית יבוטל במועד הפסקת השידורים;
ב.	בתקופה שתחילתה במועד הפסקת השידורים וסיומה במועד הקצאת יחידות השידור על ידי מועצת הרשות השניה כאמור בפסקה (ג) תחולק יחידת השידור שהוקצתה לטלוויזיה הלימודית (להלן – יחידת השידור הפנויה) בין בעלי זיכיונות לשידורי טלוויזיה בערוץ 2 
באופן שכל חלק ממנה שחל ביום מסוים, יוקצה לבעל זיכיון כאמור ששידוריו משודרים באותו יום;
ג.	מועצת הרשות השניה תקבע לא יאוחר מיום 1 בפברואר 2010 הוראות בדבר הקצאת יחידת השידור הפנויה ומועד ההקצאה כאמור.
3.	לתקן את חוק התקשורת (בזק ושידורים), התשמ"ב-1982, כך שהחל ממועד הפסקת השידורים בעלי רישיון לשידורי כבלים ולשידורי לווין לא יקצו אפיק לשידורי הטלוויזיה הלימודית.
4.	לתקן את חוק רשות השידור, התשכ"ה-1965, כך שהחל מיום 1 בינואר 2010 (להלן – המועד הקובע) יחולו כל אלה:
א.	הטלוויזיה הלימודית תשולב ברשות השידור ותהיה כפופה להחלטות הנהלת רשות השידור.
ב.	תוקם יחידה נפרדת בתוך רשות השידור שתהיה אחראית על כלל השידורים החינוכיים והלימודיים ברשות השידור, ואליה תועבר פעילות הטלוויזיה הלימודית.
ג.	המנהל הכללי של הטלוויזיה הלימודית יהיה כפוף למנהל הכללי של רשות השידור.
ד.	שידורי הטלוויזיה הלימודית יכללו תכנים חינוכיים ולא יכללו שידורי חדשות.
ה.	הטלוויזיה הלימודית תהיה אחראית על הקשר של רשות השידור עם מערכת החינוך.
2.	להקים צוות שחבריו יהיו מנכ"ל רשות השידור והממונה על התקציבים, או נציגיהם, שיקבע את אופן המימון של פעילות הטלוויזיה הלימודית החל מהמועד הקובע.
3.	להטיל על שר האוצר ושר החינוך להקים צוות בשיתוף נציגי רשות השידור לבחינת השימושים והטיפול בנכסי הטלוויזיה הלימודית.
4.	עד למועד הקובע ובתאום עם נציגי העובדים כפי שיפורט להלן תבוצע התאמה של המבנה הארגוני של הטלוויזיה הלימודית לייעודה כיחידה משולבת ברשות השידור, וככלל זה סיום העסקתם של עובדים אשר לא ישולבו במבנה החדש.
5.	להקים צוות בין-משרדי שחבריו יהיו: מנכ"לית הטלוויזיה הלימודית, מנכ"ל רשות השידור, הממונה על השכר והסכמי עבודה במשרד האוצר, נציב שירות המדינה, והממונה על התקציבים, או נציגיהם, שיוטל עליו לקיים דין ודברים עם ארגוני העובדים המייצגים את העובדים המועסקים בטלוויזיה הלימודית, ליידע אותם בדבר המהלכים המתוכננים ולנהל עמם משא ומתן לגבי השלכות המהלכים האמורים על העובדים המיוצגים על-ידם.
6.	החלטה זו באה כמקום החלטה מס' 3985 מיום 24 באוגוסט 2008.

דברי הסבר

הטלוויזיה הלימודית (חינוכית) נוסדה בשנות השישים במטרה לשדר שידורים לימודיים שיהוו כלי עזר בידי מערכת החינוך, שידורי השכלה ותרבות לכלל האוכלוסייה ושידורים חינוכיים לילדים ולנוער. בחלוף השנים חלו שנויים טכנולוגיים והתרחבו ערוצי התקשורת הישראלים. שידורים בנושאי טבע, תרבות ומדע הפכו זמינים גם בערוצי תקשורת אחרים, וכן פחת השימוש של מערכת החינוך בתכניות הלימודיות עקב שימוש באמצעי וידיאו ומולטימדיה בבתי הספר.
הטלוויזיה הלימודית משדרת היום במספר ערוצים:
1.	בהתאם להוראות חוק התקשורת (בזק ושידורים), התשמ"ב-1982 (להלן – חוק התקשורת), בעלי זיכיון לשידורי כבלים ולווין מחויבים להקצות ללא תמורה אפיק לשידורי הטלוויזיה הלימודית וזאת לתקופה שהוארכה בתקנות התקשורת (בזק ושידורים) (הארכת מועד הקצאה בלא תמורה), התשס"ו-2006, עד ליום 1 בינואר 2009. מאחר שבמועד זה היו אמורות התקנות לפקוע ומאחר שמועד זה נופל בגדרו של סעיף 38 לחוק יסוד: הכנסת, שעניינו, בין היתר, פקיעת תקנות בסמוך לתום תקופת כהונתה של כנסת יוצאת, הרי שהתקנות עומדות בתוקפן עד לתום שלושת החודשים הראשונים לתקופת כהונתה של הכנסת ה-18.
2.	בהתאם להוראות חוק רשות השידור, התשכ"ה-1965 (להלן – חוק רשות השידור), אפיקי רשות השידור, ישמשו, בין היתר, לשידורי הטלוויזיה הלימודית.
3.	בהתאם להוראות חוק הרשות השניה לטלוויזיה ורדיו, התש"ן-1990 (להלן – חוק הרשות השניה), מועצת הרשות השניה תעניק לטלוויזיה הלימודית בלא מכרז זיכיון לשידורי טלוויזיה בערוץ 2 בהיקף של שמונה אחוזים וחצי מכלל יחידות השידור בערוץ 2.

בהחלטה מס' 3985 מיום 24 באוגוסט 2008, נקבע, בין השאר, כי ביום 1 בינואר 2009 יופסקו שידורי הטלוויזיה הלימודית באפיקים שהקצו בעלי רישיון לשידורי כבלים ולשידורי לווין, באפיקים שהקצתה רשות השידור וכן בערוץ 2. בהחלטת ועדת שרים לתיקוני חקיקה הנדרשים ליישום החלטות הממשלה בעניין המדיניות הכלכלית לשנת 2009 מס' חקת/4 מיום 24 בספטמבר 2008 נקבע כי הפסקת השידורים כאמור תיכנס לתוקפה לא לפני יום 1 במרץ 2009.
כיוס מועסקים בטלוויזיה הלימודית מעל ל-220 עובדי מדינה, וכן עובדי קבלן ופרילנסרים נוספים.
לאור השינויים דלעיל יש אמנם מקום לשידור חינוכי, אולם הצורך כאמור אינו מחייב את קיומו של גוף נפרד שימלא תפקיד זה.
מספר ועדות אשר בחנו את הרלוונטיות של הטלוויזיה הלימודית קבעו כי יש לצמצם מהותית את פעילותה. למרות האמור לעיל, היקף ההעסקה בה לא הגיע להיקפים המומלצים, ואופי פעילותה לא התאים עצמו להמלצות השונות. בנוסף, תפקוד הטלוויזיה הלימודית מאופיין היום בחוסר יעילות הנובע, בין היתר, מכוח אדם רב, הסכמי עבודה מיושנים וקליטת כוח אדם נוסף בעקבות צורות העסקה שונות.
הטלוויזיה החינוכית כיום אינה תורמת למערכת החינוך. כנוסף, אין מקום כיום לבעלות ממשלתית על תחנת שידור וכן אין הצדקה לפריסה של שידורי הטלויזיה הלימודית, אשר הם הלק מהשידורים הציבוריים על פני מספר ערוצים.
לנוכח האמור לעיל, מוצע לשלב את הטלוויזיה הלימודית ברשות השידור, במסגרת יחידה נפרדת שתוקם ברשות ואשר תהיה אחראית על השידור הלימודי והחינוכי ברשות השידור.  מהלך זה יביא להתייעלות בשידור הציבורי. כמו-כן, מוצע להפסיק את שידורי הטלוויזיה הלימודית בערוץ 2 החל מיום 1 באוגוסט 2009. בהתאם לכך, יבוטל הזיכיון לשידורי טלויזיה כערוץ 2 שהוענק לטלוויזיה הלימודית ומועצת הרשות השניה תקבע את אופן הקצאת זמן השידור שהוקצה לטלויזיה הלימודית (להלן – שעות השידור שהוקצו).

כמו-כן, מוצע לבצע תיקוני חקיקה נוספים שיידרשו בכדי לבצע החלטה זו. עוד מוצע להטיל על שר האוצר ושר החינוך להקים צוות בין-משרדי, בשיתוף עם נציגי רשות השידור, לבחינת השימושים והטיפול בנכסי הטלויזיה הלימודית.

השפעת ההצעה על מצבת כוח האדם
בטלוויזיה החינוכית מועסקים כיוס כ-220 עובדי מדינה.
1.	צמצום מספר העובדים בטלויזיה החינוכית בהתאם למבנה הארגוני החדש.
2.	כיום עובדי הטלוויזיה החינוכית הינם עוברי מדינה. לאחר השינוי יהיו עובדי רשות השידור. 
ההיבט המשפטי
תיקון חוק הרשות השניה, חוק התקשורת וחוק רשות השידור.
[פירוט רק במקרים בהם קיים צורך בתיקון/ייזום חקיקה חדשה. כמידה ואין נתונים יש למחוק את 
הכותרת]
החלטות קודמות של הממשלה בנושא
החלטה מס' 985נ מיום 24 באוגוסט 2003.

מדידה, הערכה ודירוג של איכות ההוראה והמחקר במערכת ההשכלה הגבוהה

מחליטים

1.	הקמת חברה למדידת, הערכה ודירוג של איכות ההוראה והמחקר במוסדות ההשכלה הגבוהה

1.	בהתאם לסעיפים 5 ו-6 לחוק החברות הממשלתיות, התשל"ה-1975 (חוק החברות הממשלתיות) להקים, עד ליום 1 במרץ 2010, חברה ממשלתית בבעלות מלאה של המדינה, שתפקידה לבצע הערכה ודירוג של איכות ההוראה והמחקר במערכת ההשכלה הגבוהה (החברה), כמפורט להלן.
א.	שם החברה
בעברית:	חברה למדידה, הערכה ודירוג של איכות ההוראה והמחקר במוסדות ההשכלה הגבוהה.
באנגלית:	Evaluation Institute for Higher Education
או, אם שם זה לא יאושר על ידי רשם החברות, שם דומה שיאושר על ידו.
ב.	מטרות החברה
1)	לבצע מדידה הערכה ודירוג של איכות ההוראה והמחקר במערכת ההשכלה הגבוהה.
2)	החברה תהיה רשאית ליזום ולבצע כל פעולה הדרושה לה לביצוע המטרות שלעיל בלבד, בכפוף לכל דין.
3)	החברה לא תפעל למטרות נוספות.
ג.	תפקידי החברה
1)	תפקידי החברה, בין היתר, אלה:
א)	ביצוע ופרסום הערכה תקופתית של איכות ההוראה והמחקר במוסדות ההשכלה הגבוהה;
ב)	תיאום השתתפות מוסדות ההשכלה הגבוהה במחקרי הערכה ומדידה בינלאומיים;
ג)	הנחייה מקצועית של גורמים במערכת ההשכלה הגבוהה בתחום ההערכה והמדידה לשם ביצוע בקרה פנימית במוסדות להשכלה גבוהה.
2)	לצורך מילוי תפקידיה תיעזר החברה בשירותי מיקור חוץ. שירותי מיקור החוץ לעניין הערכת איכות ההוראה והמחקר יינתנו, ככל האפשר, על-ידי מומחים בינלאומיים בלתי תלויים ואשר אינם מקבלים שכר ממוסד אקדמי ישראלי.
ד. מבנה ההון של החברה
1)	מכנה ההון של החברה ייקבע על ידי מנהל רשות החברות הממשלתיות.
2)	ההון הרשום של החברה יורכב ממניות רגילות בנות 1 ₪ ערך נקוב כל אחת. ההון 
המונפק והנפרע יהיה מורכב ממניות רגילות בנות 1 ₪ ערך נקוב כל אתת, שיהיו כולן בידי מדינת ישראל.
3)	הזכויות הנלוות למניות: כל המניות תהיינה שוות בזכויותיהן ותהיינה בעלות זכויות להצבעה באסיפה הכללית ולעודפי פירוק. דירקטורים בחברה יתמנו כקבוע בסעיף ז' להלן.
4)	החברה לא תחלק רווחים לבעלי מניותיה. בפירוק יועברו נכסים למדינה.
ה.	תקנון החברה
	תקנון ההתאגדות של החברה יהיה תואם את הוראות חוק החברות, התשנ"ט-1999 וחוק החברות הממשלתיות, יכלול את ההוראות הכלולות בהחלטה זו ויאושר בידי רשות החברות הממשלתיות לפני רישום החברה.
ו.	מקורות המימון של החברה
	המקורות לפעילות החברה יהיו תקציב המדינה ומקורות מימון נוספים אשר ייקבעו, ככל הנדרש, על ידי גורמי המדינה הרלבנטיים. התקציב השנתי שיוקצה לפעילות החברה מתקציב המדינה יתוקצב בתקנה תקציבית נפרדת, בסכום שייקבע במסגרת תקציב ההשכלה הגבוהה.
ז.	דירקטוריון החברה
1)	הממשלה תמנה ועדה בראשות שופט בדימוס, שייקבע היועץ המשפטי לממשלה, ושני נציגי ציבור (ועדת האיתור). תפקיד הועדה האמורה למנות ועדה למינוי הדירקטורים בחברה (הועדה למינוי דירקטורים).
2)	הועדה למינוי דירקטורים תמנה את הדירקטורים בחברה לאחר התייעצות עם הועדה לבדיקת כשירותם והתאמתם של מועמדים לכהונת דירקטורים בחברה.
3)	חברי הועדה למינוי דירקטורים יכהנו בתפקידם חמש שנים מתחילת תוקף המינוי.
4)	דירקטוריון החברה לא יפחת משבעה דירקטורים ולא יעלה על תשעה.
5)	בדירקטוריון החברה יכהנו, בין היתר, נציג אחד של הועדה לתכנון ולתקצוב (ות"ת), 
נציג אחד של האקדמיה הלאומית למדעים, נציג אחד של המועצה הלאומית למחקר ולפיתוח (מולמו"פ).
6)	אלה אינם כשירים לכהן בועדת האיתור, בועדה למינוי דירקטורים או בדירקטוריון החברה: חברי סגל במוסד אקדמי ישראלי או נושאי משרה בהם, וכן מי שבשנים עשר החודשים שקדמו למועד המינוי כיהן כחבר סגל או כנושא משרה כאמור.
7)	דירקטור יתמנה לתקופה של שש שנים מתחילת תוקף המינוי. במועד המינוי הראשון תקבע תקופת כהונה קצרה משש שנים, ובלבד שלא תפחת משלוש שנים, לשני דירקטורים שאינם נמנים עם הדירקטורים הנזכרים בפיסקה 5, על מנת ליצור דירוג בתחלופת חברי הדירקטוריון.
8)	יו"ר דירקטוריון החברה ימונה בידי הועדה למינוי דירקטורים. יו"ר הדירקטוריון לא ייבחר מקרב הדירקטורים הנזכרים בפיסקה 5, ומינויו לא יהא טעון אישור השרים כהתאם לסעיף 24 לחוק ההברות הממשלתיות.
ח.	מנכ"ל החברה
	דירקטוריון של החברה ימנה את המנהל הכללי והמינוי לא יהא טעון אישור השרים בהתאם לסעיף 37(א) לחוק החברות הממשלתיות.
ט.	השר האחראי
	שר החינוך יהיה השר האחראי לענייני החברה.
י.	אי תחולה במקרים מיוחדים
	בהתאם להצעת רשות החברות הממשלתיות, הוראות סעיפים 21 לחוק החברות הממשלתיות (תקופת כהונה של דירקטור בחברה ממשלתית), הוראת סעיף 18(א) רישא בלבד (מינוי דירקטורים בידי השרים) וההוראות בחוק לפיהן נדרש אישור השרים למינוי יו"ר הדירקטוריון ומנכ"ל החברה לפי סעיפים 24(א) ו-37(א), לא יחולו על החברה.
	מנהל רשות החברות הממשלתיות, בהתייעצות עם משרד האוצר, משרד המשפטים ומשרד החינוך, יביא לממשלה הצעה להחלטה שעניינה פטור מתחולת הוראות נוספות בחוק החברות הממשלתיות, ככל שהדבר נדרש לצורך שמירת עצמאותה ואי-תלותה של המדידה וההערכה במערכת ההשכלה הגבוהה.
	בהתאם לסעיף 63 לחוק החברות הממשלתיות, ההחלטה בדבר אי-תחולה טעונה אישור ועדת הכספים של הכנסת.

2. תיאום פעילות החברה עם גופים נוספים כתחום ההשכלה הגבוהה

כהמשך להחלטה 1 לעיל, מחליטים:
1.	להנחות את שר החינוך בתוקף תפקידו כיושב ראש המועצה להשכלה גבוהה ואת הוועדה לתכנון ולתקצוב לעשות שימוש בסמכויותיהם ויוודאו כי לחברה תהיה נגישות, לצורך מילוי תפקידיה, למידע ולנתונים במוסדות להשכלה גבוהה.
2.	החל מיום 1 בינואר 2010 תיקבענה אמות המידה לתקצוב המוסדות להשכלה גבוהה והמכללות האקדמיות, שהמדינה משתתפת בתקציביהם, בין היתר, בהתחשב בהערכות שתעביר החברה לוועדה לתכנון ולתקצוב.

דברי הסבר

רקע כללי נתונים כלכליים ותקציב

ישנה חשיבות רבה להטמעת נושא המדידה וההערכה של מערכת ההשכלה הגבוהה, כחלק מתהליך עבודה של הצבת יעדים וסטנדרטים מחד, ובחינת תפוקות המערכת מאידך. כיום, היחידה להערכת איכות ההוראה והמחקר במוסדות להשכלה גבוהה (להלן – היחידה להערכת איכות) פועלת כיחידה של המועצה להשכלה גבוהה (להלן – המל"ג) באמצעות תתי-ועדות הבוחנות את איכות ההוראה 
בלבד, וזאת בכלל המוסדות המוכרים להשכלה הגבוהה. יודגש, כי היחידה להערכת איכות לא בוחנת את המחקר במוסדות המוכרים להשכלה גבוהה.
כמו כן, לשם הבטחת השקיפות של המוסדות להשכלה גבוהה ביחס לאיכות ההוראה והמחקר בהם, בין היתר בפני הסטודנטים המבקשים ללמוד בהן, ולשם עידוד המצוינות של המוסדות, ראוי לפרסם את תוצאות הערכת האיכות באופן שיאפשר לציבור לערוך השוואה כין המוסדות השונים.
לנוכח החשיבות הרבה של מדידה וההערכה מקצועית ברמה הגבוהה ביותר האפשרית כאמור לעיל, יש לעגן את עצמאותה ואי תלותה של המדידה וההערכה במערכת ההשכלה הגבוהה. לפיכך מוצע להקים חברה לתועלת הציבור, שתוקם ותופעל באופן שיבטיח את פעולתה התקינה ואת אי תלותה בדרגיה השונים של מערכת ההשכלה הגבוהה (להלן – החברה), שמטרתה היחידה תהיה ביצוע מדידה והערכה של איכות ההוראה והמחקר במערכת ההשכלה הגבוהה. בין היתר, מוצע לקבוע כללים לקביעת הרכבו של דירקטוריון החברה כדלקמן:
1.	דירקטוריון החברה ויו"ר הדירקטוריון יתמנו על ידי ועדה למינוי דירקטורים, לאחר התייעצות עם הועדה לבדיקת כשירותם והתאמתם של מועמדים לכהונת דירקטורים ("ועדת שפניץ"). הוועדה למינוי דירקטורים תתמנה על-ידי ועדת איתור בראשות שופט בדימוס.
2.	בדירקטוריון החברה יכהנו, בין היתר, נציג אחד של הועדה לתכנון ולתקצוב (ות"ת), נציג אחד 
של האקדמיה הלאומית למדעים, נציג אחר של המועצה הלאומית למחקר ולפיתוח (מולמו"פ).
3.	חברי סגל במוסד אקדמי ישראלי או נושאי משרה בהם, וכן מי שבשנים עשר החורשים שקדמו למועד המינוי כיהן כחבר סגל או כנושא משרה כאמור, לא יהיו כשירים לכהן בוועדת האיתור, בוועדה למינוי דירקטורים אז בדירקטוריון החברה.
4.	מינוי דירקטוריון החברה, יו"ר דירקטוריון החברה ומנכ"ל החברה לא יהיו טעונים את אישור השרים בהתאם לסעיף 24 לחוק החברות הממשלתיות, התשל"ה-1975 .
עוד מוצע, כרי להבטיח את אי-תלות המדידה והערכת ההוראה, לאפשר לחברה להיעזר בשירותי מיקור חוץ לעניין הערכת איכות ההוראה והמחקר, שיינתנו, ככל האפשר, על-ידי מומחים בינלאומיים בלתי תלויים שאינם מקבלים שכר ממוסד אקדמי ישראלי.
בכדי לעודר את החתירה למצוינות של המוסדות להשכלה הגבוהה, במובן של שיפור איכות ההוראה והרחבת ושיפור המחקר במוסדות להשכלה גבוהה, מוצע לקשור בין אמות המידה לתקצוב המוסדות להשכלה גבוהה לבין תוצאות המדידה והערכה של איכות ההוראה והמחקר. בסיכום התקציבי לשנת תשס"ט מיום 8 בדצמבר 2008 בין ות"ת לאוצר נכתב כי תגיש ות"ת עד ליום 1 באפריל 2009 תגיש ות"ת הצעה מפורטת לשינוי מודל התקצוב של ות"ת את המוסדות "ושבין העקרונות יהיה הגדלת רכיב איכות ההוראה והמחקר וזאת בין היתר בהתחשב בבדיקות בקרת האיכות (הוראה ומחקר)". למעשה ות"ת וור"ה (שהסיכום נחתם תוך היוועצות של ות"ת עימה) הסכימו לתקצוב בהתחשב בתוצאות הערכת האיכות.

שינוי הרכב ות"ת

מחליטים

1.	בהמשך להחלטת ממשלה מס' 666 מיום 6 כיוני 1977, לקבוע את הרכבה ואת הכללים לעבודתה של הוועדה לתכנון ולתקצוב (להלן – ות"ת) כדלקמן:
א.	הרכב ות"ת
1)	ות"ת תמנה שבעה הברים ובהם יושב ראש ות"ת.
2)	ארבעה מחברי ות"ת יהיו נציגי ציבור, והם ייבחרו מתוך המועמדים שיומלצו לוועדה לפי סעיף קטן 3.
3)	שלושת חברי ות"ת שאינם נציגי ציבור ימונו על ידי המועצה להשכלה גבוהה כדלקמן:
א)	שני נציגי אוניברסיטאות שייבחרו מתוך רשימת מומלצים שיעביר ועד ראשי האוניברסיטאות.
ב)	נציג מכללות שייבחר מתוך רשימת מומלצים שיעביר ועד ראשי המכללות.
4)	נשיא בית המשפט העליון ימנה ועדה ציבורית בת שלושה חברים אשר בראשה יעמוד שופט. הוועדה תמנה את נציגי הציבור כאמור כסעיף קטן 2.
5)	ות"ת תבחר מבין נציגי הציבור את היו"ר.
6)	לא יתמנה ולא יכהן בות"ת מי שעלול להימצא, במישרין או בעקיפין, במצב של ניגוד עניינים בין תפקידו כחבר ות"ת לבין עניין אחר שלו או של קרובו, וכן לא יהיה בעל עניין בגורם כלשהו המעורב בפעילות בתחום ההשכלה הגבוהה.
ב.	תקופת כהונה – תקופת הכהונה של כל אהד מחברי ות"ת, לרכות היו"ר, תהיה 4 שנים עם אפשרות הארכה לארבע שנים נוספות.
ג.	איסור על פעולה בניגוד עניינים – חבר ות"ת יימנע מהשתתפות בדיון ומהצבעה בנושאים בהם הוא עלול להימצא במישרין או בעקיפין, במצב של ניגוד עניינים בין תפקידו כחבר ות"ת לבין עניין אישי שלו או לבין תפקיד אחר שלו; בנוסף, חבר ות"ת לא יטפל במסגרת פעילותו בות"ת בנושא כאמור.
ד.	אופן קבלת החלטות ות"ת – החלטות הוועדה יתקבלו ברוב קולות המשתתפים בהצבעה. קולותיהם של כל אחד מחברי הועדה, לרבות היו"ר, יהיו שקולים.

דברי הסבר
רקע כללי נתונים כלכליים ותקציב
בהחלטת ממשלה 666 מיום 6 ביוני 1977 סמכה הממשלה את ידיה על כינונה של ות"ת כועדת משנה של המועצה גבוהה (להלן – המל"ג), כפי שהוקמה על ידי שר החינוך באישור המל"ג. החלטת הממשלה לא קבעה כללים לעבודתה של ות"ת, ואף המל"ג לא קבעה כללים כאמור.
הלכה למעשה, ות"ת פועלת בהרכב של שבעה חברים: ארבעה פרופסורים מהאוניברסיטאות (שניים מן המדעים העיוניים ושניים מן המדעים הניסויים), איש סגל בכיר מאחת מהמכללות האקדמיות המתוקצבות ושני אנשי ציבור מתחומי הכלכלה, העסקים או התעשייה. כלומר, ות"ת, שאחראית בראש ובראשונה על הקצאת התקציבים למוסדות להשכלה גבוהה, מנוהלת על ידי הרכב בו קיים רוב ברור לנציגי האוניברסיטאות.
בנוסף וכאמור, ות"ת מתנהלת שלא על פי כללים ברורים, בין היתר, בדבר חובות נושאי המשרה בה, מנגנונים לניטרול ניגודי עניינים וחובות דיווח לציבור.
על פניו, במצב זה עשויים חברי ות"ת (שמכהנים במקביל כאנשי סגל כמוסדות המתוקצבים על ידה) לפעול תוך ניגוד עניינים, ולו למראית עין, בין תפקידיהם כרגולטורים וכמתקצבים של מערכת ההשכלה הגבוהה ככללותה ולבין תפקידיהם במוסדות האקדמיים.

 השפעת ההצעה על מצבת כוח האדם
[במידה וקיימת השפעה על מצבת כוח אדם יש לציינה. כאשר אין פירוט – אין השפעה על כוח אדם. 
במידה ואין נתונים יש למחוק את הכותרת]
ההיבט המשפטי
[פירוט רק במקרים בהם קיים צורך בתיקון/יתום חקיקה חדשה. במידה ואין נתונים יש למחוק את 
הכותרת]
החלטות קודמות של הממשלה בנושא